DA
L 118/50
Den Europæiske Unions Tidende
4.5.2023
BILAG II
I bilag II (del ATCO.AR) til forordning (EU) 2015/340 foretages følgende ændringer: 1.
Punkt ATCO.AR.A.005 affattes således: »ATCO.AR.A.005 Personale a) De kompetente myndigheder udarbejder og opdaterer hvert andet år en vurdering af de menneskelige ressourcer, der er nødvendige for at varetage deres tilsynsfunktioner, på baggrund af en gennemgang af de procedurer, der kræves i denne forordning.
b) Det personale, som den kompetente myndighed bemyndiger til at foretage certificering og/eller tilsyn, skal sættes i stand til som minimum at udføre følgende opgaver: 1) undersøge de dokumenter, herunder licenser, certifikater, optegnelser, data, procedurer og andre materialer, der er relevante for udførelsen af den krævede opgave 2) tage kopier af eller udskrifter fra disse optegnelser, data, procedurer og andre materialer 3) anmode om forklaringer 4) få adgang til relevante områder og operationslokaliteter 5) foretage audit og inspektioner, herunder uanmeldte inspektioner 6) træffe eller iværksætte de fornødne håndhævelsesforanstaltninger.«
2.
Punkt ATCO.AR.A.010 affattes således: »ATCO.AR.A.010 De kompetente myndigheders opgaver De kompetente myndigheders opgaver omfatter: a) udstedelse, inddragelse og tilbagekaldelse af certifikater, kategorier, påtegninger og helbredsgodkendelser b) udstedelse af midlertidige godkendelser som instruktør for uddannelse på arbejdsstedet i overensstemmelse med punkt ATCO.C.025 c) udstedelse af midlertidige bedømmergodkendelser i overensstemmelse med punkt ATCO.C.065 d) forlængelse og fornyelse af påtegninger e) forlængelse, fornyelse og begrænsning af helbredsgodkendelser efter henvisning fra en flyvelæge (AME) eller et flyvemedicinsk center (AeMC) f)
udstedelse, forlængelse, fornyelse, inddragelse, tilbagekaldelse, begrænsning og ændring af flyvelægers certifikater
g) udstedelse, inddragelse, tilbagekaldelse og begrænsning af uddannelsesorganisationers certifikater og flyvemedicinske centres certifikater h) godkendelse af uddannelseskurser, bedømmelsesmetoder
uddannelsesplaner
og
kompetenceplaner
for
enheder
samt
i)
godkendelse af bedømmelsesmetoden ved påvisning af sprogfærdigheder og fastlæggelsen af de krav, som gælder for organer, der bedømmer sprogfærdigheder i henhold til punkt ATCO.B.040
j)
godkendelse af behovet for sprogfærdigheder på udvidet niveau (niveau 5) i overensstemmelse med punkt ATCO.
B.030, litra d)
k) tilsyn med uddannelsesorganisationer, herunder deres uddannelseskurser og -planer l)
godkendelse af og tilsyn med kompetenceplanerne for enheder
m) fastlæggelse af hensigtsmæssige appelprocedurer og underretningsmekanismer n) forenkling af anerkendelse og ombytning af certifikater, herunder overførsel af flyvelederes fortegnelser og returnering af det gamle certifikat til den udstedende kompetente myndighed i overensstemmelse med punkt ATCO.AR.D.003 o) forenkling af anerkendelse af uddannelsesorganisationers certifikater og kursusgodkendelser samt godkendelsen af bedømmelsesmetoden ved påvisning af sprogfærdigheder.«